ตลท. ปลดเครื่องหมาย H หลักทรัพย์ PAE-W1 รอบบ่ายวันนี้
ตลท. ปลดเครื่องหมาย H หลักทรัพย์ PAE-W1 รอบบ่ายวันนี้ (19 พ.ย.) หลัง PAE แจ้งยกเลิกการปรับสิทธิ PAE-W1 แล้ว
19 พ.ย. 2558

บริษัท พีเออี (ประเทศไทย) จำกัด (มหาชน) หรือ PAE ระบุว่า ที่ประชุมวิสามัญผู้ถือหุ้น ครั้งที่ 1/2558 ได้มีมติไม่อนุมัติให้บริษัทจัดสรรหุ้นสามัญเพิ่มทุนใหม่ให้แก่ผู้ถือหุ้นเดิมของบริษัท ในราคาเสนอขายหุ้นละ 0.15 บาท จึงไม่เข้าเงื่อนไขการปรับสิทธิที่ระบุไว้ในข้อกำหนดว่าด้วยสิทธิและหน้าที่ของผู้ออก PAE-W1 บริษัทจึงขอแจ้งยกเลิกการเปลี่ยนแปลงราคาการใช้สิทธิและอัตราการใช้สิทธิใหม่ของ PAE-W1 โดยคงให้ใช้ราคาการใช้สิทธิและอัตราการใช้สิทธิเดิมแทน คือราคาใช้สิทธิ PAE-W1 0.50 บาท/หุ้น อัตราการใช้สิทธิ 1 ใบสำคัญแสดงสิทธิ ต่อ 1 หุ้นสามัญ
โดยตลาดหลักทรัพย์แห่งประเทศไทย (ตลท.) ได้ปลดเครื่องหมาย H สำหรับ PAE-W1 ในรอบบ่ายของวันนี้ (19 พ.ย.58) หลังจากที่บริษัทแจ้งยกเลิกการปรับสิทธิ PAE-W1 แล้ว